इस्लामाबादः पाकिस्तान मुस्लिम लीग-नवाज के अध्यक्ष और विपक्ष के नेता शाहबाज शरीफ के खिलाफ यहां की एक अदालत में भ्रष्टाचार का एक नया मामला आया है। शरीफ पर भ्रष्टाचार का एक अन्य मामला पहले से चल रहा है। पाकिस्तान भ्रष्टाचार रोधी निकाय, राष्ट्रीय जवाबदेही ब्यूरो (एनएबी) के प्रवक्ता ने लाहौर में कहा कि ब्यूरो ने रमजान शुगर मिल मामले में भी शहबाज शरीफ की गिरफ्तारी का आदेश दिया है। एनएबी के प्रवक्ता ने कहा कि पंजाब प्रांत के मुख्यमंत्री रहते हुए शाहबाज शरीफ ने सरकारी फंड का उपयोग रमजान शुगर मिल को फायदा पहुंचाने के लिए किया था। यह मिल उनके परिवार की है।